

Αρκαλοχώρι, 21/ 01 /2025

Προς: ΜΜΕ

**ΔΕΛΤΙΟ ΤΥΠΟΥ**

**Πυρετώδεις προετοιμασίες για τις Απόκριες στο Δήμο Μινώα Πεδιάδας**

Ξεκίνησαν οι προετοιμασίες για τις αποκριάτικες εκδηλώσεις στο Δήμο Μινώα Πεδιάδας, με στόχο την άρτια οργάνωση τους και στις τρεις Δημοτικές Ενότητες (Αρκαλοχώρι, Καστέλλι, Θραψανό), ώστε και φέτος να δημιουργηθούν οι προϋποθέσεις για μια ανεπανάληπτη εμπειρία χαράς, αισιοδοξίας και κεφιού!

Στο πλαίσιο αυτό, καλούνται όλοι οι τοπικοί φορείς, οι πολιτιστικοί και άλλοι σύλλογοι, τα αθλητικά σωματεία, καθώς και όσοι άλλοι θέλουν, να συμμετάσχουν στην προετοιμασία και διοργάνωση αυτής της μεγάλης γιορτής.

Επίσης, οι ενδιαφερόμενοι καρναβαλιστές και καρναβαλικές ομάδες που θέλουν να λάβουν μέρος στις αποκριάτικες εκδηλώσεις μπορούν να απευθύνονται τηλεφωνικά στην Αντιδήμαρχο Πολιτισμού Καλλιόπη Αποστολογιωργάκη, στα τηλέφωνα: 6972603301 και 6979790002 ή ηλεκτρονικά στο: kalliopi1971@hotmail.com.

Τα αποκριάτικα δρώμενα στο Δήμο Μινώα Πεδιάδας περιλαμβάνουν εκδηλώσεις για την Τσικνοπέμπτη με τσικνίσματα στο Αρκαλοχώρι και το Καστέλλι στις 20 Φεβρουαρίου, Λαμπαδηδρομία στο Καστέλλι στις 21 Φεβρουαρίου ενώ ακολουθούν οι καθιερωμένες αποκριάτικες παρελάσεις στις 23 Φεβρουαρίου στο Καστέλλι και στις 2 Μαρτίου στο Αρκαλοχώρι. Στο Θραψανό την Καθαρά Δευτέρα 3 Μαρτίου, θα εορταστούν τα Κούλουμα ενώ αξίζει να σημειωθεί ότι το πλήρες πρόγραμμα συμπεριλαμβάνει και άλλες, πλούσιες αποκριάτικες εκδηλώσεις, οι οποίες θα ανακοινωθούν το επόμενο διάστημα.

Ο Δήμαρχος Μινώα Πεδιάδας Βασίλης Κεγκέρογλου απευθύνει κάλεσμα στους δημότες να αφήσουν για λίγο πίσω τους τα προβλήματα της καθημερινότητας και να οργανωθούν με τις παρέες τους, συμμετέχοντας στις αποκριάτικες εκδηλώσεις:

«Ελάτε να ενώσουμε τις δυνάμεις μας για μία αξέχαστη αποκριάτικη γιορτή στον τόπο μας!

Με συνεργασία, δημιουργικότητα, φαντασία και πάνω απ’ όλα με την ενεργό συμμετοχή όλων, μπορούμε να στηρίξουμε τις εκδηλώσεις αυτές που μπορούν να μας βάλουν σε αυτό το ξεχωριστό κλίμα της Αποκριάς. Το έχουμε όλοι ανάγκη!